**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SUTIKIMO REORGANIZUOTI BIUDŽETINĘ ĮSTAIGĄ KLAIPĖDOS ANDREJAUS RUBLIOVO PAGRINDINĘ MOKYKLĄ**

2014 m. kovo 19 d. Nr. T1-74

Klaipėda

Vadovaudamasi Lietuvos Respublikos civilinio kodekso 2.97 straipsnio 3 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 14 straipsnio 4, 5, 7 ir 8 dalimis irLietuvos Respublikos švietimo įstatymo 44 straipsnio 6 dalimi, Klaipėdos miesto savivaldybės taryba nusprendžia:

1. Sutikti nuo 2014 m. rugpjūčio 26 d. reorganizuoti biudžetinę įstaigą Klaipėdos Andrejaus Rubliovo pagrindinę mokyklą, prijungiant ją prie biudžetinės įstaigos Klaipėdos „Santarvės“ pagrindinės mokyklos.
2. Nustatyti, kad:
   1. reorganizavimo tikslas –siekti aukštesnės ugdymo kokybės, racionalaus mokyklų pastatų ir išteklių panaudojimo;
   2. reorganizavimo būdas – prijungimas;
   3. reorganizuojama biudžetinė įstaiga **–** Klaipėdos Andrejaus Rubliovo pagrindinė mokykla. Reorganizavimo metu mokyklos direktorius privalo užtikrinti nepertraukiamą veiklą pagal galiojančius įstaigos nuostatus, sudaryti tik tuos sandorius, kurie būtini įstaigos veiklai užtikrinti iki reorganizavimo pabaigos, ir informuoti kitas sandorių šalis apie įstaigos reorganizavimą. Mokyklos direktorius neturi teisės, negavęs Klaipėdos miesto savivaldybės administracijos leidimo, priimti į darbą naujų darbuotojų;
   4. reorganizavime dalyvaujanti biudžetinė įstaiga **–** Klaipėdos „Santarvės“ pagrindinė mokykla;
   5. po reorganizavimo veiksianti biudžetinė įstaiga **–** Klaipėdos „Santarvės“ pagrindinė mokykla, kuri įgyvendins pradinio, pagrindinio, kryptingo meninio ugdymo ir neformaliojo vaikų švietimo programas;
   6. Klaipėdos „Santarvės“ pagrindinės mokyklos savininko teises ir pareigas įgyvendins Klaipėdos miesto savivaldybės taryba.
3. Pavesti Vladimirui Artamonovui, Klaipėdos Andrejaus Rubliovo pagrindinės mokyklos direktoriui, ir Laimai Vaitonienei, Klaipėdos „Santarvės“ pagrindinės mokyklos direktorei:
   1. parengti biudžetinių įstaigų reorganizavimo sąlygų aprašą, jį viešai paskelbti įstaigų interneto tinklalapiuose vieną kartą ir apie aprašo parengimą pranešti raštu visiems kreditoriams;
   2. pateikti Juridinių asmenų registrui reorganizavimo sąlygų aprašą ne vėliau kaip pirmą jo viešo paskelbimo dieną.
4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Audronė Andrašūnienė, tel. 39 61 43

2014-03-14